CHAYO โบรกเชียร์ซื้อเป้า 70 บาท ผลงาน Q4/64 ฟื้นเด่น-ลุ้นกำไรปี 65 โตแรง 60%
CHAYO โบรกเชียร์ซื้อเป้า 70 บาท ผลงานไตรมาส 4/64 ฟื้นเด่น-ลุ้นกำไรปี 65 โตแรง 60% จากสํารองลด-ธุรกิจปล่อยสินเชื่อ secured loan ขยายตัวสูง
CHAYO โบรกเชียร์ซื้อเป้า 70 บาท ผลงานไตรมาส 4/64 ฟื้นเด่น-ลุ้นกำไรปี 65 โตแรง 60% จากสํารองลด-ธุรกิจปล่อยสินเชื่อ secured loan ขยายตัวสูง
6 มี.ค. 2565

บล.เคทีบีเอสที ระบุในบทวิเคราะห์วันนี้ (25 ม.ค.2565) ว่า บริษัท ชโย กรุ๊ป จำกัด (มหาชน) หรือ CHAYO บริษัทรายงานกำไรสุทธิไตรมาส 4/2564 ที่ 49 ล้านบาท โต 34% เทียบช่วงเดียวกันของปีก่อน,ลดลง 32% เทียบไตรมาสก่อนหน้า) ใกล้เคียงกับที่ตลาดคาด โดยกำไรสุทธิเพิ่มขึ้น เทียบช่วงเดียวกันของปีก่อน จากขนาดกองหนี้เสียที่เพิ่มขึ้นโต 75% เทียบช่วงเดียวกันของปีก่อน, สินเชื่อเงินให้ กู้ยืมที่ขยายตัวก้าวกระโดด และรับรู้กำไรจากการขายทรัพย์ NPA ขนาดกลาง
คงประมาณการกำไรสุทธิปี 2565 ที่ 350 ล้านบาท โต 60% เทียบช่วงเดียวกันของปีก่อน จากการเข้าซื้อกองหนี้เสียของบริษัท และ JV เพิ่มขึ้นเป็น 1.5 พันล้านบาท, cash collection ดีขึ้น และ credit cost ลดลง จากการตัดจำหน่ายทุนเพิ่มขึ้นเป็น 8 ปี (เดิม 6 ปี) ตั้งแต่ปลายไตรมาส 3/2564 ราคาหุ้น underperform -10% ในช่วง 3 เดือนที่ผ่านมา จากผลการดำเนินงาน 4/2564 ที่หดตัว เทียบไตรมาสก่อนหน้า
อย่างไรก็ตามแนะนำ “ซื้อ”  เป้าหมาย 70 บาท จากผลการดำเนินงานที่จะดีขึ้น หนุนโดยกองหนี้เสียที่เพิ่มขึ้น, cash collection ที่ดีขึ้น โดยเฉพาะการเข้าซื้อกองหนี้เสีย unsecured ที่สูง (คิดเป็นมูลหนี้ที่สูงถึง 89% ของกองหนี้เสียที่ซื้อในปี 2564) หนุนให้บริษัทมี cash collection ที่มั่นคง, ค่าใช้จ่ายสำรองที่ลดลงอย่างเด่นชัด รวมทั้งธุรกิจปล่อยสินเชื่อ secured loan ที่จะขยายตัวสูง และ บริษัทมีแผนที่จะ spin-off ใน 1-2 ปี